ઋગવેદ શરૂઆતમાં રિમાન્ડ હોમમાં નોકરી મેળવે છે; રિમાન્ડ હોમમાં રહેતા છોકરાઓ કોઈ સારા, સંસ્કારી, કે સદગુણવાળા નહોતા પરંતુ સમાજથી તરછોડાયેલા, માબાપ વિહોણાં, ગુનેગાર માનસવાળા,ભણતરથી વિમુખ અને વ્યસની, એવા બાળકોનો ત્યાં વસવાટ હતો. ઋગવેદે દરેકની જવાબદારી માથે ઉપાડી લીધી. રોજ રાત્રે બધાંની મુલાકાત લઈ તેઓને માર્ગદર્શન આપતો અને તેમની પ્રવૃતિથી માહિતગાર રહેતો. ત્યાં નાના ઉદ્યોગ શરૂ કરાવીને પૈસા કમાતા પણ શીખવે છે.